ten tijde dat jan panesterts sijn sweer noch livich en levende was
gaen en verkynnede vkeeren bynne loeven en dair omtrit als dair
nae ten toesiene en wel weten vanden selve en dat de selve
roeloff dat soe in sijns sweers leven soe dair nae wel beseten
hadde ongescoert als sijn proper erve ov der jaen xxx en daghe
en dat hij dair uut sterf als uut sijnd ppen erve en dat sijn
werdinne voirs dair inne nae sijn doet es bleve sitten als een
tochtersse en hue voirs docht als erfwijf dede voirt seggen dat
de voirs roelof vele en divse sculde in voirleden tijden voir den
voirs sijne sweer als sijn borghe hadde moete houden betalen bij bedwange
van rechte naemelijck c rijders dair ome hij lange inde vroente
sat ten vervolge d wed crauwels soe dat hij dair uut niet en
mochte hij en moeste betalen tprincipael met alle costen Seyde
voirt dat een gemeyne same was doen t tijt bynne loeven
dat de voirs roelof borghestont voir den voirs sijne sweer en
soe vele dat hij gescape was dair bij verdorve te sijne dair
af hij enige brieve dede exhiben naemelijc tot ii toe den eene
aen pauwelse vande speelhoeve van v rijd r lijfpen gesmeert
ano xxxvi novebr x en den anden va v croone lijfpen aen goessen
vande speelhoeve gesmeert ano xxxv feria scpra post festn pasche
dede voirt segge dat hem sijn voirs sweeg octobr xi lestlede ovgeg
hadde haer tocht vanden voirs goede in behoirlik manien En op
tstuck vande testamete bij henr gealligt dede de voirs johanes
seggen want de voirs weduwe huer bij expsse inder deylinge
niet en hadde beholpen mette testamete soe en wae die selve
deylinge niet te verstaene om dactie vande testamete wat wie
hem behulpe wilt buyte den lantrechte met enig actien oft
pvilegien van testamete dat moet die expresselic alligen
andssins es dat sculdich verstaen te wesen op sijn gemeyn lantrecht
en men en soude niet beviden dat sijn sweeg huer enichssins
behulpen hadde metten voirs testamete mair altijt als sij ander
goede hadde vercocht te weten den rinck dat was gebuert
bij hue als tochtersse en huer docht als erfwijf dwelck alsoe
niet en soude hebben gebuert hadde sij huer wille behulpe mette
testamete des men dese en mits and pointen soe vre hem
die ontkint wordden pnteerde hij te thoene Hopen wair hij
dat conde gedoen dat henrick inde name als voe op hem ende
sijn goede verdoelt verdoelt wae hem des gedragen totten rechte
dair tegen de voirs henrick replicende dede seggen onder den
anden dat de voirscr roelof zee langh de bate vanden voirs en
meer anden goeden nae de doet wijlen jans panesterts gebleve
hadde getogen en al wairt soe dat hij yet voir hem betaelt hadde
soe hadde hij dat seder wel innegehave aende prouffijte en